

VLADA REPUBLIKE HRVATSKE

Zagreb, 25. listopada 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad svečanom akademijom i proslavom 130 godina Klinike za infektivne bolesti „Dr. Fran Mihaljević“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2023. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad svečanom akademijom i proslavom 130 godina Klinike za infektivne bolesti „Dr. Fran Mihaljević“, sukladno zamolbi Klinike za infektivne bolesti „Dr. Fran Mihaljević“.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

mr. sc. Andrej Plenković

**O B R A Z L O Ž E N J E**

Vlada Republike Hrvatske zaprimila je zamolbu za pokroviteljstvo nad svečanom akademijom i proslavom 130 godina Klinike za infektivne bolesti „Dr. Fran Mihaljević“, koju je uputila ravnateljica Klinike za infektivne bolesti „Dr. Fran Mihaljević“.

Svečana proslava održat će se 10. studenoga 2023. u Galeriji Lauba.

Klinika za infektivne bolesti „Dr. Fran Mihaljević“ osnovana je u proljeće 1893. godine, kao prva Bolnica za kužne bolesti na Zelenom brijegu u Zagrebu. Klinika je visokospecijalizirana vodeća javnozdravstvena ustanova za infektivne bolesti u Hrvatskoj, čija je trajna strategija biti nacionalni i međunarodni lider za izvrsnost u suvremenoj dijagnostici i liječenju svih infektivnih bolesti, uključujući i novopojavljujuće, opasne karantenske infektivne bolesti. Osim toga, Klinika je nastavna i znanstveno-istraživačka baza Medicinskog i Stomatološkog fakulteta Sveučilišta u Zagrebu, Medicinskog fakulteta, Hrvatskog katoličkog sveučilišta te većeg broja zdravstvenih veleučilišta.

Klinika je vodeća ustanova za infektivne bolesti u Hrvatskoj s preko 700 djelatnika. Godišnje se na 6 kliničkih zavoda i 10 odjela Klinike s ukupno 232 bolničke postelje (172 za odrasle bolesnike te 60 za djecu) hospitalizira oko 7.000 bolesnika, obavi oko 50.000 pregleda u centralnoj prijamnoj ambulanti te oko 15.000 pregleda u polikliničkim specijalističkim ambulantama. U dnevnim bolnicama za djecu i odrasle bilježi se još dodatnih 8.000 hospitalizacija te se godišnje obavi oko 2.000.000 dijagnostičkih pretraga u centralnom dijagnostičkom laboratoriju Klinike.

Slijedom navedenoga te s obzirom da se radi o vodećoj zdravstvenoj ustanovi u Republici Hrvatskoj i obilježavanju značajne obljetnice, predlaže se prihvaćanje pokroviteljstva od strane Vlade Republike Hrvatske.